***Ո Ր Ո Շ ՈՒ Մ***

***Կատարողական վարույթը կասեցնելու մասին***

*«24» 07. 2015թ. ք. Իջևան*

*ՀՀ ԱՆ ԴԱՀԿ ծառայության Տավուշի մարզային բաժնի պետի տեղակալ, արդարադատության փոխգնդապետ Ա. Մարգարյանս ուսումնասիրելով 29.05.2015թ. վերսկսված թիվ 11-5432/15 կատարողական վարույթի նյութերը.*

***Պ Ա Ր Զ Ե Ց Ի***

*Տավուշի մարզի ընդհանուր իրավասության դատարանի կողմից 17.09.2013թ. տրված թիվ ՏԴ3-0057/02/11կատարողական թերթի համաձայն պետք է ՀՀ ԳԱԱ «Փորձաքննությունների ազգային բյուրո» ՊՈԱԿ-ի 22.04.2013թ. թիվ 11-3588 եզրակացության թիվ 1 հավելվածով առաջարկված տարբերակով ՀՀ Տավուշի մարզի Բերդավան գյուղում Պավել Զուրաբյանի, Մհեր Զուրաբյանի և Ամալյա Զուրաբյանի անվամբ ընդհանուր համատեղ սեփականության իրավունքով գրանցված բնակելի տնից և տնամերձ հողամասից առանձնացնել Մհեր Զուրաբյանի 1/3 բաժնեմասը և բռնագանձում տարածել այդ բաժնեմասի վրա: Բաժնեմասի առանձնացման շինարարական աշխատանքների ծախսերը թողնել Մհեր Զուրաբյանի վրա: ՀՀ Տավուշի մարզի Բերդավան գյուղում գտնվող 279-018 և 266-022 ծածկագրերով հողամասերը վաճառել հրապարակային սակարկություններով՝ բռնագանձումը տարածելով գումարի մեկ երրորդի վրա:*

*Տավուշի մարզի ընդհանուր իրավասության դատարանի կողմից 05.06.2009թ. տրված թիվ ՏԴ-0027/02/08 կատարողական թերթի հիման վրա ՀՀ ԱՆ ԴԱՀԿ ծառայության Տավուշի մարզային բաժնում հարուցված թիվ 11-6030/15 կատարողական վարույթի համաձայն՝ Մհեր Զուրաբյանից հօգուտ «Կասկադ Ինշուրանս» ԱՓԲԸ-ի պետք է բռնագանձել 4.000.000 ՀՀ դրամ, որպես վնասի հատուցում, 80.000 ՀՀ դրամ որպես նախապես վճարված պետական տուրքի գումար, ինչպես նաև պետք է բռնագանձել 204.000 ՀՀ դրամ՝, որպես կատարողական ծախսի գումար:*

*ՀՀ ԳԱԱ «Փորձաքննությունների ազգային բյուրո» ՊՈԱԿ-ի 22.04.2013թ. թիվ 11-3588 եզրակացության թիվ 1 հավելվածով առաջարկված տարբերակով ՀՀ Տավուշի մարզի Բերդավան գյուղում Պավել Զուրաբյանի, Մհեր Զուրաբյանի և Ամալյա Զուրաբյանի անվամբ ընդհանուր համատեղ սեփականության իրավունքով գրանցված բնակելի տնից և տնամերձ հողամասից Մհեր Զուրաբյանի 1/3 բաժնեմասը , 279-018 և 266-022 ծածկագրերով հողամասերը ներկայացվել են ապրանքագիտական փորձաքննության և գնահատվել են ՝ բնակելի տնից և տնամերձ հողամասից Մհեր Զուրաբյանի 1/3 բաժնեմասը՝ 4.080.000 ՀՀ դրամ. իսկ հողամասը՝ 161.000 ՀՀ դրամ , որից Մհեր Զուրաբյանի բաժնեմասը կկազմի ՝ 161.000/3 = 53.667 ՀՀ դրամ:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.*

***Ո Ր Ո Շ Ե Ց Ի***

*Կասեցնել 29.05.2015թ. վերսկսված թիվ 11-5432/15 կատարողական վարույթը 60-օրյա ժամկետով:*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

*Որոշման պատճենն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:*

*Բաժնի պետի տեղակալ Ա. Մարգարյան*